LISENSAVTALE FOR GARMIN-PROGRAMVARE
====================================================

Ved å klikke i boksen for I Accept (Jeg godtar) godtar og samtykker du (du eller din/ditt) i at du er bundet av følgende betingelser (avtalen).

DENNE PROGRAMVAREN EIES AV GARMIN LTD. ELLER GARMINS DATTERSELSKAPER (GARMIN) OG ER BESKYTTET I HENHOLD TIL OPPHAVSRETTSLOVER OG INTERNASJONALE AVTALER OM OPPHAVSRETT. DENNE PROGRAMVAREN ER LISENSIERT, IKKE SOLGT. AVTALEN FOR DENNE PROGRAMVAREN DEFINERER HVA DU HAR LOV TIL Å GJØRE MED PRODUKTET, OG INNEHOLDER GARANTIBEGRENSNINGER OG/ELLER RETTSMIDLER OG ANDRE BETINGELSER.
 

1. LISENS: GARMIN (vi eller oss) gir deg denne bestemte programvaren i et nedlastbart eller annet format (programvaren) og en begrenset, ikke-eksklusiv, ikke-overførbar, ikke viderelisensierbar, gjenkallelig lisens til å bruke programvaren i samsvar med betingelsene i denne lisensavtalen. Opphavsretten og alle andre rettigheter knyttet til programvaren forblir vår eiendom. 
 
2. DU KAN 

a) installere og bruke en kopi av programvaren på én enkelt datamaskin eller i ett enkelt nettverk til personlig bruk av programvaren i samsvar med lisensavtalen. Denne kopien skal bare brukes av én bruker av gangen. Hvis du ønsker at flere brukere skal kunne bruke programvaren, trenger du en ekstra lisens for hver bruker. 

3. LISENSBEGRENSNINGER:  

a) Du har ingen rettigheter med hensyn til programvaren eller noen del av den og skal ikke bruke programvaren eller noen del av den unntatt slik det uttrykkelig er nedfelt her. Uten å begrense det generelle i det som er uttrykt ovenfor, samtykker du i at du ikke skal (i) foreta omvendt utvikling av, dekompilere, demontere, endre eller lage utledet arbeid av programvaren, (ii) viderelisensiere, lease, leie, tilordne, distribuere, pakke på nytt, gjøre om merkeinformasjon for, eller på annen måte overføre eller avsløre programvaren, noen del av den eller eventuell tilhørende dokumentasjon til en tredjepart, eller (iii) forårsake, bidra til eller tillate at en tredjepart (inkludert en sluttbruker) kan gjøre noe av det som er nevnt ovenfor.

(b) Spesifikt utelatt fra lisensen som er nedfelt i denne avtalen, er enhver bruk eller drift av programvaren i forbindelse med andre produkter, systemer, programmer eller annen maskinvare enn enheter som er produsert av GARMIN eller noen av GARMINs datterselskaper.

(c) Du påtar deg alt ansvar for egen atferd og eget innhold mens du bruker programvaren, og for eventuelle konsekvenser av dette. Du samtykker i å bruke programvaren kun til formål som er lovlige, passende og i samsvar med denne avtalen og eventuelle policyer og retningslinjer som gjelder. Som et eksempel og ikke en begrensning samtykker du i at når du bruker programvaren, skal du ikke
• laste opp, sende, sende via e-post, overføre eller på annen måte gjøre tilgjengelig innhold som krenker en annen parts patent, varemerke, opphavsrett, forretningshemmelighet eller annen åndsverksrett med mindre du eier rettighetene eller har tillatelse fra eieren til å sende slikt innhold,
• bruke programvaren eller annet innhold til noe ulovlig eller uautorisert formål,
• fjerne eller endre merknader om opphavsrett, varemerker eller annen åndsverksrett i programvaren eller noe annet GARMIN-innhold, inkludert, men ikke begrenset til, kart og/eller kjøreanvisninger, eller
• overføre virus, ormer, feil, trojanske hester eller andre elementer som kan være ødeleggende.
Hvis du befinner deg utenfor USA, samtykker du i å følge alle lover, regler og forskrifter som gjelder for den regionen der du befinner deg, eller der webserveren er plassert, i forbindelse med atferd på Internett og akseptabelt innhold, inkludert lover som regulerer eksport av data til USA eller landet der du bor.

4. AVTALEPERIODE OG OPPHØR: Denne lisensen er gyldig så lenge du bruker programvaren.  Denne lisensavtalen vil imidlertid oppheves automatisk uten varsel fra GARMIN hvis du unnlater å rette deg etter betingelsene og vilkårene i den.  I tillegg forbeholder GARMIN seg alle rettigheter til å avbryte din tilgang til programvaren når som helst, etter GARMINs egen vurdering, av hvilken som helst grunn, med eller uten varsel.  Ved opphør av lisensavtalen må du samtykke i å ødelegge alle kopier av programvaren. De garanti- og ansvarsbegrensninger som er nedfelt i det følgende, vil være gyldige selv etter et eventuelt opphør av lisensen.  Ved opphør av lisensen av en eller annen grunn (i) skal alle lisensrettigheter som er gitt her, opphøre, og (ii) du skal umiddelbart avslutte all bruk av programvaren.

5. GARANTI- OG ANSVARSBEGRENSNING: PROGRAMVAREN LEVERES SOM DEN ER, UTEN GARANTIER ELLER VILKÅR, UTTRYKKELIGE ELLER UNDERFORSTÅTTE, INKLUDERT, MEN IKKE BEGRENSET TIL, GARANTIER VEDRØRENDE SALGBARHET ELLER EGNETHET FOR ET BESTEMT FORMÅL, ELLER GARANTIER SOM HAR SITT UTSPRING I LOVER, FORSKRIFTER, FORRETNINGSPRAKSIS ELLER HANDLINGSFORLØP. DU PÅTAR DEG ALT ANSVAR OG ALL RISIKO FORBUNDET MED BRUKEN AV DENNE PROGRAMVAREN, OG GARMIN SKAL IKKE VÆRE ERSTATNINGSANSVARLIG FOR TAP, PERSONSKADE ELLER SKADE SOM DIREKTE ELLER INDIREKTE FØLGE AV BRUK AV DETTE PRODUKTET, UTEN HENSYN TIL OM GARMIN ER INFORMERT OM ELLER HAR KJENNSKAP TIL MULIGHETEN FOR SLIKE TAP, PERSONSKADER ELLER SKADER. UNDER INGEN OMSTENDIGHETER SKAL GARMIN HOLDES ERSTATNINGSANSVARLIG AV DEG ELLER ANDRE PERSONER ELLER ENHETER FOR EVENTUELLE INDIREKTE, TILFELDIGE ELLER SPESIELLE SKADER ELLER FØLGESKADER, INKLUDERT, MEN IKKE BEGRENSET TIL, TAP AV INNTEKTER ELLER AVKASTNING, TAPTE ELLER SKADDE DATA ELLER ANDRE KOMMERSIELLE ELLER ØKONOMISKE TAP, SELV OM VI ER INFORMERT OM ELLER KAN FORUTSE MULIGHETEN FOR SLIKE SKADER.  VI ER HELLER IKKE ANSVARLIGE FOR KRAV FRA TREDJEPARTER. BEGRENSNINGENE I DENNE DELEN SKAL GJELDE UANSETT OM DET ANGIVELIGE BRUDDET ELLER FORSØMMELSEN ER BRUDD PÅ GRUNNLEGGENDE VILKÅR ELLER BETINGELSER, ELLER ET GRUNNLEGGENDE BRUDD.  Noen stater/land tillater ikke utelatelse av følgeskader eller tilfeldige skader eller begrensning av garantien, og det er derfor mulig at begrensningene ovenfor ikke gjelder for deg. 

ALL NED- ELLER OPPLASTING ELLER PÅ ANNEN MÅTE ERVERVELSE AV INNHOLD ELLER MATERIALE GJENNOM PROGRAMVAREN, SKJER ETTER EGET SKJØNN OG PÅ EGEN RISIKO.  DU HAR DET FULLE ANSVARET FOR EVENTUELLE SKADER PÅ DITT EGET DATASYSTEM/NETTVERK ELLER EVENTUELT TAP AV DATA SOM FORÅRSAKES AV NED- ELLER OPPLASTING AV SLIKT INNHOLD ELLER MATERIALE VED HJELP AV PROGRAMVAREN.

DET ER DITT ANSVAR Å BRUKE PRODUKTER FRA GARMIN FORSVARLIG OG Å VISUELT KONTROLLERE GATER, VEIER, VEISKILT OG RETNINGER OG, NÅR DET GJELDER MARITIM BRUK, BØYER, LYS OG ANDRE NAVIGASJONSHJELPEMIDLER.  

6.  AMERIKANSKE MYNDIGHETERS RETTIGHETER: Dette produktet er en kommersiell vare slik denne termen blir definert i Federal Acquisition Regulation (FAR – føderalt regelverket for anskaffelser), 48 C.F.R. 2.101 og 48 C.F.R. del 12, og består av "kommersiell programvare" og "dokumentasjon for kommersiell programvare".  Ved anskaffelse gjort av eller på vegne av sivile myndigheter, vil amerikanske myndigheter motta denne kommersielle programvaren og/eller dokumentasjonen for kommersiell programvare i samsvar med betingelsene i denne lisensen, som spesifisert i 48 C.F.R. 12.212 (programvare) og 12.211 (tekniske data).  Ved anskaffelse gjort av eller på vegne av en avdeling av eller enhet under det amerikanske forsvardepartementet (DoD), vil de amerikanske myndighetenes lisensinnehaver motta denne kommersielle programvaren og/eller dokumentasjonen for kommersiell programvare i samsvar med betingelsene i denne lisensen, som spesifisert i 48 C.F.R. 227.7202-3 og 48 C.F.R. 227.7202-4 i DoDs tillegg til FAR (DFARS) og dettes etterfølgere, og i samsvar med 48 C.F.R. 227.7202-1.  Denne klausulen om amerikanske myndigheters rettigheter erstatter og fortrenger alle andre FAR, DFARS eller andre klausuler og bestemmelser som tar for seg myndighetenes rettigheter i forbindelse med programvare eller dokumentasjon for programvare.  Opphavsrett 2010, Garmin International, Ltd. Med enerett.

7.  SKADESERSTATNING: Du samtykker i å erstatte og holde skadesløs GARMIN og GARMINs datterselskaper, tilknyttede selskaper, styremedlemmer, forhandlere og ansatte, annonsører, lisensgivere og partnere, fra og mot alle krav som oppstår som følge av eller som på noen måte er knyttet til din bruk av programvaren, inkludert brudd på denne avtalen eller andre handlinger knyttet til bruk av innhold, inkludert ethvert erstatningsansvar eller kostnader som oppstår som et resultat av alle krav, tap, skader (faktiske og følgeskader), søksmål, dommer, saksomkostninger og advokathonorarer, av enhver type eller art. I et slikt tilfelle vil GARMIN gi deg en skriftlig melding om et slikt krav, søksmål eller handling.

8.  IMMATERIELLE RETTIGHETER: Du er innforstått med at GARMIN eier alle rettigheter, utgivelser og interesser, inkludert, uten begrensing, alle immaterielle rettigheter, til, av og i programvaren, og at du ikke skal erverve noen rettigheter til eller interesser i programvaren, med unntak av den begrensede lisensen som uttrykkelig er nedfelt i denne avtalen.

9. GENERELT: Denne lisensen utgjør den hele og fulle avtalen mellom oss, og erstatter eventuelle andre avtaler eller drøftinger, muntlige eller skriftlige, og kan ikke endres unntatt ved en signert avtale. Lisensen skal styres av og fortolkes i henhold til lovene i staten Kansas i USA. Hvis en domstol med kompetent domsmyndighet fastslår at en eller flere av bestemmelsene i denne lisensen er ugyldige, ulovlige eller umulige å overholde, skal slike bestemmelser tas ut av lisensen, mens de andre bestemmelsene fremdeles skal gjelde i sin helhet.

10. Produktene eller programvaren kan inneholde informasjon som er underlagt eksportlovene Export Administration Regulations (EAR) som USAs handelsdepartement har sendt ut (15 C.F.R., Chapter VII Subchapter C), og som ikke kan eksporteres til, utgis eller vises i enkelte områder eller for visse nasjonaliteter med mindre det er i samsvar med amerikansk lovgivning.  Foregående erklæring må følge med alle utgivelser av hele eller deler av dette produktet eller denne programvaren.