LICENCNI UGOVOR ZA SOFTVER TVRTKE GARMIN
====================================================

Ako pritisnete okvir "Prihvaćam", ("vi") prihvaćate obvezu prema sljedećim odredbama i uvjetima ("Ugovor") i pristajete na nju.

OVAJ SOFTVER U VLASNIŠTVU JE TVRTKE GARMIN LTD. ILI NJEZINIH PODRUŽNICA ("GARMIN") I U SKLADU SA ZAKONOM O AUTORSKIM PRAVIMA I MEĐUNARODNIM SPORAZUMIMA O ZAŠTITI AUTORSKIH PRAVA. OVAJ SOFTVER SE NE PRODAJE NEGO SE PREDAJE NA OSNOVI LICENCE. OVAJ SOFTVER STAVLJA SE NA RASPOLAGANJE PREMA SLJEDEĆEM UGOVORU KOJI DEFINIRA ŠTO MOŽETE UČINITI S PROIZVODOM I SADRŽI OGRANIČENJA VEZANA UZ JAMSTVA I/ILI PRAVNA SREDSTVA TE OSTALE ODREDBE.
 

1. LICENCA: GARMIN ("mi") vam stavlja na raspolaganje svoj računalni softver u formatu za preuzimanje ili nekom drugom formatu ("Softver") i daje vam ograničenu, ne-ekskluzivnu, neprenosivu i opozivu licencu za korištenje Softvera koja se ne smije naknadno izdavati, u skladu s odredbama ovog Licencnog ugovora. Mi zadržavamo autorska i sva ostala prava na Softver. 
 
2. MOŽETE: 

a) instalirati i koristiti jednu kopiju Softvera na jednom računalu ili mreži za osobno korištenje Softvera u skladu s ovim Licencnim ugovorom. Tu kopiju istodobno smije koristiti samo jedan korisnik. Ako želite da Softver koristi više korisnika, trebat ćete dodatnu licencu za svakog korisnika. 

3. OGRANIČENJA LICENCE:  

a)  Nemate nikakva prava na Softver niti bilo koji njegov dio i ne smijete koristiti Softver niti bilo koji njegov dio ako to nije izričito navedeno u ovom ugovoru. Ne ograničavajući općenitost prethodnog, obvezujete se da nećete (i) obrnuto sastavljati, dekompilirati, rastavljati ili mijenjati Softver niti izvršavati bilo kakve radove na njemu; (ii) podlicencirati, davati u zakup, davati u najam, dodjeljivati ili distribuirati Softver, mijenjati njegovu ambalažu ili zaštitne znakove te na neki drugi način prenositi ili otkrivati Softver, neki njegov dio ili popratnu dokumentaciju trećoj strani; ili (iii) uzrokovati, pomoći ili dopustiti bilo kojoj trećoj strani (uključujući krajnjeg korisnika) da učini nešto od prethodno navedenog.

(b)  Licenca dana ovim Ugovorom izričito isključuje svako korištenje Softvera ili rukovanje njime vezano uz proizvode, sustave, aplikacije ili hardver koji nije proizvela tvrtka GARMIN ili neka njezina podružnica.

(c)  Obvezujete se da ćete biti potpuno odgovorni za vlastito ponašanje i sadržaj prilikom korištenja Softvera te posljedice koje bi takvo ponašanje moglo izazvati. Obvezujete se da ćete Softver koristiti isključivo u svrhe koje su zakonite, ispravne i sukladne ovom Ugovoru i svim primjenjivim pravilima i smjernicama. Obvezujete se (kao primjer, a ne ograničenje) da prilikom korištenja Softvera nećete:
• učitavati, objavljivati, slati e-poštom, prenositi ili na neki drugi način učiniti dostupnim sadržaj koji narušava prava na patent ili zaštitni znak, autorska prava, poslovne tajne ili neka druga prava vlasništva bilo koje strane, osim ako ste vlasnik prava ili vam je vlasnik dopustio objavljivanje takvog Sadržaja;
• koristiti Softver ili drugi sadržaj za nezakonite ili neovlaštene svrhe;
• uklanjati ili mijenjati obavijesti o autorskim pravima, pravima o zaštitnim znakovima ili drugim pravima vlasništva koja se nalaze u Softveru ili ostale sadržaje tvrtke GARMIN, uključujući (ali ne ograničavajući se na) karte i/ili upute za vožnju; ili
• prenositi viruse, crve, pogreške, Trojanske konje ili druge stavke koje bi mogle oštetiti Softver.
U slučaju da se nalazite izvan Sjedinjenih Američkih Država, obvezujete se da ćete poštovati sve zakone, pravila ili propise države u kojoj se nalazite ili u kojoj se nalazi vaš web-poslužitelj koji se odnose na ponašanje na Internetu i prihvatljivost sadržaja, uključujući zakone koji se odnose na izvoz podataka u SAD ili državu u kojoj stanujete.

4. TRAJANJE I RASKID UGOVORA:  Ovaj Licencni ugovor trajat će tijekom vašeg korištenja Softvera.  Međutim, ovaj Licencni ugovor automatski se raskida bez prethodne obavijesti od strane tvrtke GARMIN ako se ne budete pridržavali bilo kojeg od njegovih uvjeta ili odredaba.  Osim toga, GARMIN zadržava sva prava na ukidanje vašeg prava na pristup Softveru u bilo koje vrijeme, prema nahođenju tvrtke GARMIN i iz bilo kojeg razloga, uz obavijest ili bez nje.  Morate se usuglasiti s tim da ćete nakon raskida ugovora uništiti sve kopije Softvera. Ograničenja jamstva i obveza navedena u nastavku ostat će na snazi čak i nakon raskida ugovora.  Po raskidu Licencnog ugovora iz bilo kojeg razloga (i) sva licencna prava koja su njime dana ukidaju se; i (ii) odmah morate prestati koristiti Softver.

5. OGRANIČENJA JAMSTVA I OBVEZA: SOFTVER SE STAVLJA NA RASPOLAGANJE "KAKAV JEST", BEZ IKAKVIH JAMSTAVA ILI UVJETA, IZRIČITIH ILI IMPLICIRANIH, UKLJUČUJUĆI ALI NE OGRANIČAVAJUĆI SE NA BILO KAKVO IMPLICIRANO JAMSTVO U SMISLU PODOBNOSTI ZA PRODAJU ILI ZA BILO KOJU POSEBNU SVRHU ILI BILO KAKVO JAMSTVO KOJE PROIZLAZI NA TEMELJU ZAKONA, USTAVA, STRUČNIH PROPISA ILI USPOSTAVLJENE PRAKSE. PREUZIMATE SVU ODGOVORNOST I RIZIK ZA KORIŠTENJE OVOG SOFTVERA, A TVRTKA GARMIN SE ODRIČE SVAKE ODGOVORNOSTI ZA BILO KAKVE GUBITKE, OZLJEDE ILI ŠTETE KOJI PROIZLAZE IZ KORIŠTENJA OVOG PROIZVODA, DIREKTNE ILI INDIREKTNE I BEZ OBZIRA NA TO JE LI TVRTKA GARMIN OBAVIJEŠTENA O TOME ILI POSJEDUJE INFORMACIJE O MOGUĆNOSTI TAKVOG GUBITKA, OZLJEDE ILI ŠTETE. TVRTKA GARMIN NI U KOM SLUČAJU NE PREUZIMAJU NIKAKVU ODGOVORNOST PREMA VAMA ILI BILO KOJOJ DRUGOJ OSOBI ILI ENTITETU ZA BILO KAKVE KOMPENZACIJE, INDIREKTNE, SLUČAJNE, POSEBNE, POSLJEDIČNE ILI PRIMJERNE NAKNADE ŠTETE, UKLJUČUJUĆI ALI NE OGRANIČAVAJUĆI SE NA GUBITAK PRIHODA ILI DOBITI, IZGUBLJENE ILI OŠTEĆENE PODATKE ILI DRUGE KOMERCIJALNE ILI EKONOMSKE GUBITKE, ČAK I AKO SMO OBAVIJEŠTENI O MOGUĆNOSTI POSTOJANJA TAKVE ŠTETE ILI AKO SE ONA MOŽE PREDVIDJETI.  TAKOĐER NISMO ODGOVORNI ZA POTRAŽIVANJA OD TREĆIH STRANA. OGRANIČENJA U OVOM DIJELU PRIMJENJIVA SU BEZ OBZIRA NA TO PREDSTAVLJA LI NAVODNO ILI STVARNO KRŠENJE TEMELJNOG UVJETA ILI ODREDBE ILI JE TEMELJNO KRŠENJE. Neke države ne dopuštaju isključivanje slučajne ili posljedične štete ili ograničenja trajanja impliciranog jamstva, zato se gore navedena ograničenja možda ne odnose na vas. 

SAV SADRŽAJ ILI MATERIJAL PREUZIMATE, PRENOSITE ILI NA NEKI DRUGI NAČIN NABAVLJATE PO VLASTITOM NAHOĐENJU I NA VLASTITI RIZIK.  ŠTETA NA RAČUNALNOM SUSTAVU/MREŽI ILI BILO KAKAV GUBITAK PODATAKA KOJI MOŽE NASTATI USLIJED PREUZIMANJA ILI PRIJENOSA TAKVOG SADRŽAJA ILI MATERIJALA TE KORIŠTENJA SOFTVERA ISKLJUČIVO JE VAŠA ODGOVORNOST.

VAŠA JE ODGOVORNOST DA OVAJ PROIZVOD TVRTKE GARMIN KORISTITE RAZUMNO I DA VIZUALNO PROVJERITE ULICE, CESTE, PROMETNE ZNAKOVE I SMJEROVE TE, U SLUČAJU KORIŠTENJA NA MORU, PLUTAČE, SVJETLA I OSTALE ELEMENTE ZA NAVIGACIJU.  

6.  Serija PRAVA VLADE:  Ovaj proizvod je komercijalni proizvod kako je definiran i korišten u odredbama Federal Acquisition Regulation, 48 C.F.R. 2.101 i 48 C.F.R. dio 12, i sastoji se od "komercijalnog računalnog softvera" i "dokumentacije za komercijalni računalni softver".  Ako je nabavljen od strane ili u ime civilne agencije, američka vlada dobiva ovaj komercijalni računalni softver i/ili dokumentaciju za komercijalni računalni softver u skladu s uvjetima ove Licence kako određuju 48 C.F.R. 12.212 (računalni softver) i 12.211 (tehnički podaci).  Ako je nabavljen od strane ili u ime agencije ili tijela Ministarstva obrane ("DoD"), korisnik licence za američku vladu dobiva ovaj komercijalni računalni softver i/ili dokumentaciju za komercijalni računalni softver u skladu s uvjetima ove Licence kako određuju 48 C.F.R. 227.7202-3 i 48 C.F.R. 227.7202-4 adenduma DoD FAR ("DFARS") i konsekutivnih adenduma te u skladu s 48 C.F.R. 227.7202-1.  Ova klauzula o pravima američke vlade zamjenjuje sve druge FAR, DFARS ili neke druge klauzule koje se odnose na prava vlade s obzirom na računalni softver ili dokumentaciju i računalnom softveru.  Autorska prava 2010., Garmin International, Ltd.  Sva prava pridržana.

7.  NADOKNADA ŠTETE:  Obvezujete se da ćete tvrtku GARMIN i njezine podružnice, filijale, službenike, agente i zaposlenike, oglašivače, davatelje licenci i partnere izuzeti od nadoknade štete i nećete smatrati odgovornim za bilo kakva potraživanja treće strane koja se tiču korištenja Softvera, kršenja ovog Ugovora ili nekih drugih radnji vezanih uz korištenje sadržaja, uključujući odgovornost ili trošak nastao iz zahtjeva za odštetu, gubitka ili štete (stvarne ili posljedične), tužbi, presuda, troškova parničenja i odvjetničkih honorara, bilo koje vrste i prirode. U tom slučaju, GARMIN će vam dati pisanu obavijest o takvom zahtjevu, tužbi ili radnji.

8.  INTELEKTUALNO VLASNIŠTVO: Prihvaćate da je tvrtka GARMIN vlasnik svih prava, naziva i interesa, uključujući bez ograničenja sva prava intelektualnog vlasništva koja se tiču Softvera te da nećete potraživati nikakva prava, nazive ili interese koji se tiču Softvera, osim ograničene licence izričito navedene u ovom Ugovoru.

9. OPĆENITO:  Ovaj Licencni ugovor predstavlja cijeli ugovor između nas i zamjenjuje sve ostale sporazume ili rasprave, usmene ili pismene, i ne smije se mijenjati osim drugim potpisanim ugovorom. Ovaj Licencni ugovor rukovodit će se i bit će sastavljen u skladu sa zakonima savezne države Kansas, SAD. Ukoliko bilo koju odredbu ovog Licencnog ugovora sud ili kompetentno nadležno tijelo proglasi nevažećom, protuzakonitom ili neprimjenjivom, takva odredba će se ukloniti iz Licencnog ugovora, a ostale odredbe će ostati na snazi.

10. Proizvodi ili softver mogu sadržavati podatke koji spadaju pod nadležnost propisa administracije a izvoz (“EAR”) koje je izdalo Ministarstvo trgovine Sjedinjenih Američkih Država (15 C.F.R., poglavlje VII, paragraf C), te koji se ne mogu izvoziti, distribuirati ili otkivati nekim odredištima i stranim državljanima osim kako je propisano američkim zakonima.  Prethodna izjava mora djelomično ili u cijelosti biti uključena u sve reprodukcije proizvoda ili softvera.