LICENČNA POGODBA ZA PROGRAMSKO OPREMO GARMIN
====================================================

Z elektronskim klikom na polje “Sprejmem”, ("vi”) sprejmete naslednje pogoje in določbe ("pogodbo").

TA PROGRAMSKA OPREMA JE V LASTI PODJETJA GARMIN LTD. ALI NJEGOVIH PODRUŽNIC ("GARMIN") IN JE ZAŠČITENA Z ZAKONI O AVTORSKIH PRAVICAH IN MEDDRŽAVNIMI SPORAZUMI O AVTORSKIH PRAVICAH. ZA PROGRAMSKO OPREMO SE IZDA LICENCA IN SE JE NE PRODAJA. POGODBA O PROGRAMSKI OPREMI DOLOČA DOVOLJENE MOŽNOSTI UPORABE IN OMEJITVE GLEDE GARANCIJE IN/ALI PRAVNIH SREDSTEV TER DRUGIH POGOJEV.
 

1. LICENCA: GARMIN ("mi") vam nudi določeno svojo računalniško programsko opremo v obliki za prenos ali drugi obliki ("programska oprema") in vam podeljuje omejeno, neizključno, neprenosljivo in preklicno licenco, za katero ni mogoče podeliti podlicence, za uporabo programske opreme v skladu s pogoji te licenčne pogodbe. Avtorske pravice in druge pravice programske opreme ostajajo v lasti podjetja GARMIN. 
 
2. LAHKO: 

a) Namestite in uporabljate eno kopijo programske opreme v enem računalniku ali omrežju za osebno uporabo v skladu z licenčno pogodbo. To kopijo lahko naenkrat uporablja samo en uporabnik. Za istočasno uporabo več uporabnikov potrebujete dodatne licence za vsakega uporabnika posebej. 

3. LICENČNE OMEJITVE:  

a) Do programske opreme ali katerega koli njenega dela nimate nobenih pravic in programske opreme ali katerega koli njenega dela ne boste uporabljali drugače, kot je tu izrecno določeno. Brez omejevanja splošnega značaja zgoraj navedenega se strinjate, da ne boste (i) izvajali povratnega inženiringa, razstavljali, spreminjali in ustvarjali izvedenih izdelkov, ki temeljijo na programski opremi; (ii) podeljevali podlicenc, najemali, dajali v zakup, prenašali, dodeljevali, prepakirali, preimenovali v drugo blagovno znamko ali drugače prenašali in objavljali programske opreme, katerega koli njenega dela ali katere koli spremne dokumentacije tretjim osebam; in da ne boste (iii) povzročili, pomagali ali dovolili kateri koli tretji osebi (vključno s končnim uporabnikom) pri zgoraj navedenem.

(b) Iz licence, določene v tej pogodbi, so izrecno izključeni vsi načini uporabe programske opreme v povezavi z izdelki, sistemi, aplikacijami in strojno opremo, ki niso naprave, ki jih je izdelal GARMIN ali njegove podružnice.

(c) Prevzemate popolno odgovornost za svoje ravnanje in vsebino pri uporabi programske opreme in za vse posledice le-tega. Strinjate se, da boste programsko opremo uporabljali samo v zakonite in ustrezne namene, ki so v skladu s to pogodbo ter vsemi ustreznimi smernicami. Za primer in ne omejeno na to se strinjate, da pri uporabi programske opreme ne boste:
• nalagali, objavljali, pošiljali po e-pošti, prenašali ali drugače storili, da bi bila na voljo vsebina, ki krši patent, blagovno znamko, avtorske pravice, poslovno skrivnost ali drugo lastninsko pravico kogar koli, razen če ste lastnik pravic ali imate njegovo dovoljenje za objavo take vsebine;
• uporabljali programske opreme in druge vsebine v nezakonite ali nepooblaščene namene;
• odstranili ali spremenili obvestil o avtorskih pravicah, blagovnih znamkah in drugih lastninskih pravicah v programski opremi in drugi vsebini podjetja GARMIN, vključno in ne omejeno na zemljevide in/ali usmerjanja med vožnjo; in
• prenašali virusov, črvov, okvar, trojanskih konjev in drugih predmetov škodljivega značaja.
Če se nahajate izven Združenih držav, se strinjate, da boste upoštevali vse zakone, predpise in določbe lokacije, kjer se nahajate ali kjer se nahaja spletni strežnik, glede ravnanja na spletu in sprejemljive vsebine, vključno z zakoni o izvozu podatkov v Združene države ali državo vašega stalnega prebivališča.

4. POGOJ IN PRETEK: Ta licenca velja, dokler uporabljate programsko opremo.  Vendar licenca samodejno preneha veljati brez obvestila podjetja GARMIN, če ne upoštevate vseh pogojev in določil.  Poleg tega si GARMIN pridržuje vse pravice, da po lastni presoji kadar koli prekine vaš dostop do programske opreme, iz katerega koli razloga, z obvestilom ali brez njega.   Strinjati se morate, da boste po preteku licence uničili vse kopije programske opreme. Spodaj določene omejitve garancij in jamstva veljajo tudi po preteku veljavnosti licence.  Po preteku licence iz katerega koli razloga (i) prenehajo veljati vse tu podeljene licenčne pravice; (ii) in vi takoj prenehate z uporabo programske opreme.

5. OMEJITVE GARANCIJ IN JAMSTVA: PROGRAMSKA OPREMA JE DOBAVLJENA V "PRIČUJOČI OBLIKI", BREZ IZRAŽENIH ALI NAKAZANIH GARANCIJ IN POGOJEV, VKLJUČNO, VENDAR NE OMEJENO, Z NAKAZANO GARANCIJO ZA TRŽENJE ALI ZA DOLOČEN NAMEN ALI S KATEROKOLI GARANCIJO V SKLADU Z ZAKONOM, PRAVNIM PREDPISOM, POSLOVNIM OBIČAJEM ALI POSTOPKOM PRODAJE. V CELOTI PREVZEMATE ODGOVORNOST ZA NEVARNOSTI PRI UPORABI PROGRAMSKE OPREME, PRI TEM PA GARMIN NE PREVZEMA ODGOVORNOSTI ZA IZGUBO ALI POSREDNE ALI NEPOSREDNE POŠKODBE, KI NASTANEJO PRI UPORABI IZDELKA, NEODVISNO OD TEGA, ALI JE GARMIN OBVEŠČEN ALI SEZNANJEN Z MOŽNOSTI TOVRSTNE IZGUBE ALI POŠKODBE. GARMIN NE JAMČI VAM ALI DRUGIM OSEBAM ODŠKODNINE ZA KAKRŠNE KOLI NEPOSREDNE, POSREDNE, POSEBNE, POSLEDIČNE ALI ZGLEDNE ŠKODE, VKLJUČNO, VENDAR NE OMEJENO, ZA IZGUBO DOBIČKA, POŠKODOVANIH PODATKOV ALI DRUGE TRGOVSKE ALI EKONOMSKE IZGUBE, NEODVISNO OD TEGA, ALI SMO?BILI O MOŽNOSTIH TOVRSTNE ŠKODE OBVEŠČENI ALI?SO TE PREDVIDENE.  PRAV TAKO NE PREVZEMAMO ODGOVORNOSTI ZA ZAHTEVE TRETJIH OSEB. OMEJITVE V TEM POGLAVJU VELJAJO, NEODVISNO OD TEGA, ALI JE PRIŠLO DO DOMNEVNIH KRŠITEV OSNOVNIH POGOJEV ALI NE OZIROMA V PRIMERU OSNOVNIH KRŠITEV. Nekatere države ne dovoljujejo izvzetja slučajne ali posledične škode in omejitve trajanja nakazane garancije, zato zgornje omejitve za vas morda ne veljajo. 

VSO VSEBINO ALI MATERIAL PRENAŠATE, NALAGATE ALI DRUGAČE PRIDOBIVATE PREK PROGRAMSKE OPREME PO SVOJI PRESOJI IN NA LASTNO ODGOVORNOST.  STE EDINI ODGOVORNI ZA MOREBITNO POŠKODBO VAŠEGA RAČUNALNIKA/OMREŽJA ALI KAKRŠNO KOLI IZGUBO PODATKOV, KI LAHKO NASTANE ZARADI PRENOSA ALI NALAGANJA TAKE VSEBINE ALI MATERIALA ALI UPORABA PROGRAMSKE OPREME.

ODGOVORNI STE ZA PREUDARNO UPORABO IZDELKOV GARMIN IN VIDNO?PREVERJANJE ULIC, CEST, PROMETNIH ZNAKOV IN SMERI TER V PRIMERU POMORSKE UPORABE BOJ, SIGNALIZACIJE IN DRUGIH NAVIGACIJSKIH PRIPOMOČKOV.  

6.  PRAVICE VLADE ZDA: izdelek je komercialni izdelek, kot je ta izraz opredeljen in uporabljan v zakoniku zveznih uredb, predpisih 48 C.F.R. 2.101 in 48 C.F.R. del 12, in je sestavljen iz "komercialne računalniške programske opreme" in "dokumentacije komercialne računalniške programske opreme".  Če izdelek pridobi civilna agencija ali je pridobljen v njenem imenu, pridobi vlada ZDA to komercialno računalniško programsko opremo in/ali dokumentacijo komercialne računalniške programske opreme v skladu s pogoji te licence, kot je opredeljena v predpisih 48 C.F.R. 12.212 (računalniška programska oprema) in 12.211 (tehnični podatki).  Če izdelek pridobi agencija ali oddelek ministrstva za obrambo ali je pridobljen v njenem imenu, dobi imetnik licence vlade ZDA to komercialno računalniško programsko opremo in/ali dokumentacijo komercialne računalniške programske opreme v skladu s pogoji te licence, kot je opredeljena v predpisih 48 C.F.R. 227.7202-3 in 48 C.F.R. 227.7202-4 dodatka zakonika zveznih uredb za ministrstvo za obrambo ("DFARS") in njegovih naslednikov ter skladno s predpisom 48 C.F.R. 227.7202-1.  Ta določba v pravicah vlade ZDA se uporablja namesto, in nadomešča, vse druge določbe FAR, DFARS ali druge klavzule ali določbe, ki obravnavajo pravice vlade glede računalniške programske opreme ali dokumentacije računalniške programske opreme.  Copyright 2010, Garmin International, Ltd.  Vse pravice pridržane.

7.  NADOMESTILO ZA ŠKODO: Strinjate se, da boste poravnali škodo in varovali podjetje GARMIN, njegove podružnice, druga povezana podjetja, zaposlene, zastopnike, oglaševalce, dajalce licenc in partnerje pred terjatvami tretjih oseb, ki bi nastale zaradi ali bi bile kakor koli povezane z vašo uporabo programske opreme, kršenjem te pogodbe ali drugimi dejanji, povezanimi z uporabo katere koli vsebine, vključno z jamstvom ali stroški, ki bi nastali zaradi terjatev, izgub, škode (dejanske ali posledične), tožb, sodb, pravdnih in odvetniških stroškov kakršne koli narave. V takem primeru vas GARMIN pisno obvesti o taki zahtevi ali tožbi.

8.  INTELEKTUALNA LASTNINA: Strinjate se, da ima GARMIN vse pravice in udeležbo, vključno z in brez omejitve vsemi pravicami intelektualne lastnine v in za programsko opremo in da ne boste pridobili nobene pravice ali udeležbe v in za programsko opremo, razen omejene licence, ki je izrecno določena v tej pogodbi.

9. SPLOŠNO: Licenca je celotna pogodba med nami in razveljavlja vse ostale pisne ali ustne pogodbe in dogovore ter se jo lahko spremeni samo s podpisano pogodbo. Licenco ureja in je sestavljena v skladu z zakoni Zvezne države Kansas v ZDA. Če pristojno sodišče spozna katero od določil licence za neveljavno, nezakonito ali neizvršljivo, se takšno določilo izvzame iz licence, pri tem pa ostala določila ostanejo veljavna.

10. Elementi ali programska oprema morda vsebujejo informacije, za katere veljajo predpisi za upravljanje izvoza ("EAR"), ki jih je izdalo ameriško ministrstvo za trgovino (15 C.F.R., poglavje VII, podpoglavje C), in jih ni dovoljeno izvažati, izdajati ali razkrivati na določene cilje ali tujim državljanom, razen v skladu z zakonodajo ZDA.  Prejšnja izjava mora biti vključena v katerih koli in vseh reprodukcijah celotnega ali dela tega elementa ali programske opreme.