LICENČNÁ ZMLUVA PRE SOFTVÉR GARMIN
====================================================

Elektronickým kliknutím na políčko „Súhlasím“, vy („Vy“ alebo „Váš“) prijímate a súhlasíte s obmedzeniami stanovenými nasledujúcimi zmluvnými podmienkami („Zmluva“).

TENTO SOFTVÉR VLASTNÍ SPOLOČNOSŤ GARMIN LTD. ALEBO JEJ DCÉRSKE SPOLOČNOSTI („GARMIN“) A JE CHRÁNENÝ V RÁMCI ZÁKONOV NA OCHRANU AUTORSKÝCH PRÁV A MEDZINÁRODNÝCH ZMLÚV NA OCHRANU AUTORSKÝCH PRÁV. NA TENTO SOFTVÉR ZÍSKAVATE LICENCIU, NEKUPUJETE HO. TENTO SOFTVÉR SA POKSYTUJE V RÁMCI NASLEDUJÚCEJ ZMLUVY, KTORÁ DEFINUJE, ČO MÔŽETE S PRODUKTOM ROBIŤ A OBSAHUJE OBMEDZENIA ZÁRUK A/ALEBO NÁPRAV A INÝCH PODMIENOK.
 

1. LICENCIA: Spoločnosť GARMIN („my“ alebo „nás“) vám poskytuje určitý počítačový softvér vo formáte na prevzatie alebo inom formáte („Softvér“) a poskytuje vám obmedzenú, nevýlučnú, neprenositeľnú licenciu bez možnosti vytvárania podlicencií a odvolania na používanie softvéru v súlade so zmluvnými podmienkami tejto licenčnej zmluvy. Autorské práva a všetky ostatné práva na softvér nám zostávajú. 
 
2. MÔŽETE: 

a) nainštalovať a používať jednu kópiu softvéru na jednom počítači alebo v sieti pre osobné používanie softvéru v súlade s licenčnou zmluvou. Túto kópiu môže súčasne používať len jeden používateľ. Ak chcete, aby softvér používali viacerí používatelia, budete potrebovať dodatočnú licenciu pre každého používateľa. 

3. OBMEDZENIA LICENCIE:  

a)  Nemáte žiadne práva s ohľadom na softvér alebo jeho ktorúkoľvek časť a nemôžete používať softvér alebo jeho akúkoľvek časť okrem prípadov, ktoré sú tu výslovne uvedené. Bez obmedzenia platnosti vyššie uvedených údajov súhlasíte, že nebudete (i) vykonávať spätné inžinierstvo, rozkladať program, rozoberať, upravovať alebo vytvárať odvodené diela zo softvéru; (ii) udeľovať sublicencie, poskytovať leasing, prenajímať, priraďovať, distribuovať, opätovne baliť, meniť značku alebo iným spôsobom prenášať alebo zverejňovať softvér, akékoľvek jeho časti alebo akúkoľvek sprievodnú dokumentáciu ktorejkoľvek tretej strane; prípadne (iii) donútiť, asistovať alebo povoliť akejkoľvek tretej strane (vrátane konečného používateľa) vykonať ktorúkoľvek z uvedených činností.

(b)  Špeciálne vylúčené z licencie uvedenej v tejto zmluve sú akékoľvek použitia alebo činnosti so softvérom spojené s akýmikoľvek produktmi, systémami, aplikáciami alebo hardvérom, ktoré sú spojené s akýmikoľvek produktmi, systémami, aplikáciami alebo hardvérom odlišujúcim sa od zariadení vyrobených spoločnosťou GARMIN alebo ktoroukoľvek z jej dcérskych spoločností.

(c)  Súhlasíte, že preberáte kompletnú zodpovednosť za svoje správanie a obsah zatiaľ, čo používate softvér a za akékoľvek následky z takéhoto správania. Súhlasíte, že softvér budete používať len na účely, ktoré sú v súlade so zákonom, správne a v súlade s touto zmluvou a akýmikoľvek príslušnými politikami alebo smernicami. V zmysle príkladov a nie obmedzení súhlasíte, že pri používaní Softvéru nebudete:
• nahrávať, zasielať, posielať e-mailom alebo prenášať, prípadne iným spôsobom sprístupňovať obsah, ktorý porušuje akýkoľvek patent, obchodnú známku, autorské práva, obchodné tajomstvo alebo iné právo s autorskými právami ktorejkoľvek strany, pokiaľ Vy nie ste vlastníkom práv alebo nemáte povolenie od vlastníka zasielať daný obsah;
• používať softvér alebo iný obsah pre akýkoľvek ilegálny alebo nepovolený účel;
• odstraňovať alebo pozmeňovať akékoľvek autorské práva alebo iné vlastnícke práva v poznámkach nachádzajúcich sa v Softvéri alebo akomkoľvek inom obsahu od spoločnosti GARMIN, a to vrátane (ale neobmedzujúce sa len na) máp a/alebo pokynov pre jazdu; prípadne
• prenášať akékoľvek vírusy, červy, chyby, trójske kone alebo akékoľvek položky deštruktívnej podoby.
V prípade, že sa nachádzate mimo USA, súhlasíte, že budete dodržiavať akékoľvek zákony, pravidlá alebo nariadenia vo vašej oblasti alebo na mieste vášho webového servera s ohľadom na on-line spravovanie a prijateľný obsah, a to vrátane zákonov regulujúcich export údajov do USA alebo krajiny, v ktorej sa nachádzate.

4. DOBA PLATNOSTI A ZRUŠENIE:  Táto licencia bude pokračovať dovtedy, kým budete používať Softvér.  Avšak táto licencia sa automaticky zruší bez predchádzajúceho upozornenia od spoločnosti GARMIN, ak nebudete dodržiavať ktorúkoľvek zo zmluvných podmienok.  Okrem toho si spoločnosť GARMIN vyhradzuje všetky práva na prerušenie Vášho prístupu k softvéru kedykoľvek, a to na základe vlastného rozhodnutia spoločnosti GARMIN, z akéhokoľvek dôvodu s oznámením alebo bez oznámenia.  Po zrušení musíte súhlasiť, že zničíte všetky kópie Softvéru. Obmedzenia záruk a zodpovednosti uvedené nižšie budú platiť aj po akomkoľvek zrušení.  Po zrušení licencie z akéhokoľvek dôvodu (i) sa zrušia všetky udelené licenčné práva; a (ii) Vy musíte okamžite prerušiť akékoľvek používanie Softvéru.

5. OBMEDZENIA ZÁRUK A ZODPOVEDNOSTI: SOFTVÉR SA POSKYTUJE V „DANOM“ STAVE, A TO BEZ AKÝCHKOĽVEK ZÁRUK ALEBO PODMIENOK, A TO VYSLOVENÝCH ALEBO SKRYTÝCH, VRÁTANE (ALE NEOBMEDZUJÚCICH SA LEN NA) AKÚKOĽVEK SKRYTÚ ZÁRUKU OBCHODOVATEĽNOSTI ALEBO VHODNOSTI PRE KONKRÉTNY ÚČEL, PRÍPADNE AKEJKOĽVEK ZÁRUKY VZNIKAJÚCEJ ZO ZÁKONA, STAVU, ZVYKLOSTÍ TRHU ALEBO PRIEBEHU OBCHODOVANIA. PREBERÁTE VŠETKU ZODPOVEDNOSŤ A RIZIKO ZA POUŽÍVANIE SOFTVÉRU A SPOLOČNOSŤ GARMIN ODMIETA AKÚKOĽVEK ZODPOVEDNOSŤ ZA AKÚKOĽVEK STRATU, ZRANENIE ALEBO ŠKODU SPÔSOBENÚ POUŽÍVANÍM TOHTO PRODUKTU, A TO BEZ OHĽADU NA TO, ČI JE PRIAMA ALEBO NEPRIAMA A BEZ OHĽADU NA TO, ČI BOLA SPOLOČNOSŤ GARMIN UPOZORNENÁ ALEBO MALA ZNALOSTI O MOŽNOSTI DANEJ STRATY, ZRANENIA ALEBO ŠKODY ALEBO NIE. ZA ŽIADNYCH OKOLNOSTÍ NEPREBERÁ SPOLOČNOSŤ GARMIN ŽIADNU ZODPOVEDNOSŤ VOČI VÁM ALEBO AKEJKOĽVEK INEJ OSOBE ALEBO PRÁVNICKEJ OSOBE ZA AKÉKOĽVEK KOMPENZAČNÉ, NEPRIAME, NÁHODNÉ, ŠPECIÁLNE, NÁSLEDNÉ ALEBO UKÁŽKOVÉ ŠKODY AKÉHOKOĽVEK DRUHU, A TO VRÁTANE (ALE NEOBMEDZUJÚCE SA LEN NA) STRATU VÝNOSOV ALEBO ZISKU, STRATU ALEBO POŠKODENÉ ÚDAJE ALEBO INÚ KOMERČNÚ ALEBO EKONOMICKÚ STRATU, A TO AJ V PRÍPADE, ŽE SME BOLI OBOZNÁMENÍ O MOŽNOSTI TAKÝCHTO ŠKÔD, PRÍPADNE, AK SÚ PREDVÍDATEĽNÉ.  TIEŽ NIE SME ZODPOVEDNÍ ZA NÁROKY TRETÍCH STRÁN. OBMEDZENIA V TEJTO ČASTI BUDÚ PLATIŤ BEZ OHĽADU NA TO, ČI ÚDAJNÉ PORUŠENIE ALEBO OPOMENUTIE PREDSTAVUJE PORUŠENIE ZÁKLADNÝCH PODMIENOK ALEBO ZMLUVY, PRÍPADNE ZÁKLADNÉ PORUŠENIE. Niektoré štáty neumožňujú vyňatie náhodných alebo následných škôd alebo obmedzení trvania použitej záruky, takže vyššie uvedené obmedzenia sa na vás nemusia vzťahovať. 

AKÝKOĽVEK OBSAH ALEBO MATERIÁL PREVZATÝ ALEBO NAHRANÝ, PRÍPADNE INÝM SPÔSOBOM ZÍSKANÝ CEZ SOFTVÉR ZÍSKAVATE PODĽA SVOJHO UVÁŽENIA A NA VLASTNÉ RIZIKO.  BUDETE VÝLUČNE ZODPOVEDNÍ ZA AKÉKOĽVEK POŠKODENIE VÁŠHO POČÍTAČOVÉHO SYSTÉMU/SIETE ALEBO AKÚKOĽVEK STRATU ÚDAJOV, KTORÁ MÔŽE VZNIKNÚŤ Z PREBERANIA ALEBO NAHRÁVANIA AKÉHOKOĽVEK OBSAHU ALEBO MATERIÁLU, PRÍPADNE Z POUŽÍVANIA SOFTVÉRU.

JE VAŠOU ZODPOVEDNOSŤOU, ABY STE POUŽÍVALI AKÝKOĽVEK PRODUKT ZNAČKY GARMIN OBOZRETNE A VIZUÁLNE SI OVEROVALI ULICE, CESTY A CESTNÉ ZNAČENIE A SMEROVÉ ZNAČKY A V PRÍPADE POUŽITIA NA LODI, BÓJE, MAJÁKY A INÉ NAVIGAČNÉ POMÔCKY.  

6.  Séria U.S. PRÁVA VLÁDY:  Tento výrobok je komerčným predmetom v zmysle pojmu definovaného a používaného vo Federálnych regulačných predpisoch o nákupoch (Federal Acquisition Regulation), 48 C.F.R. (Zbierka federálnych predpisov) § 2.101 a 48 C.F.R. časť 12, a pozostáva z „komerčného počítačového softvéru“ a „dokumentácie ku komerčnému počítačovému softvéru“.  V prípade, že tento komerčný predmet získa civilná organizácia alebo iná organizácia v jej mene, vláda USA získa tento komerčný počítačový softvér a/alebo dokumentáciu k tomuto komerčnému počítačovému softvéru, ktoré sú predmetom podmienok tejto licencie, v súlade s ustanovením 48 C.F.R. § 12.212 (Počítačový softvér) a § 12.211 (Technické údaje).  V prípade, že tento komerčný predmet získa agentúra alebo organizačná zložka Ministerstva obrany („MO“) alebo iná organizácia v ich mene, používateľ licencie vlády USA získa tento komerčný počítačový softvér a/alebo dokumentáciu k tomuto komerčnému počítačovému softvéru, ktoré sú predmetom podmienok tejto licencie, v súlade s ustanovením 48 C.F.R. § 227.7202-3 a ustanovením 48 C.F.R. § 227.7202-4 doplnku predpisu FAR MO („DFARS“) a jeho ďalších ustanoveniach v súlade s ustanovením 48 C.F.R. § 227.7202-1.  Táto klauzula o právach vlády USA nahrádza akýkoľvek iný predpis FAR, DFARS alebo akúkoľvek inú klauzulu alebo ustanovenie, ktoré sa týka práv vlády na počítačový softvér alebo dokumentáciu k počítačovému softvéru.  Copyright 2010, Garmin International, Ltd.  Všetky práva vyhradené.

7.  ZABEZPEČENIE:  Súhlasíte, že zabezpečíte a predídete vzniku nárokov akejkoľvek tretej strany voči spoločnosti GARMIN a jej dcérskym spoločnostiam, pridruženým spoločnostiam, kanceláriám, agentom a zamestnancom, inzerentom, udeľovateľom licencie a partnerom, ktoré sa zakladajú na používaní softvéru alebo sa ho akýmkoľvek spôsobom týkajú, na porušení tejto zmluvy alebo akýchkoľvek iných činnostiach, ktoré sú spojené s používaním akéhokoľvek obsahu, a to vrátane akejkoľvek zodpovednosti alebo výdavkov vznikajúcich z akýchkoľvek nárokov, strát, škôd (aktuálnych a následných), skupinových žalôb, rozhodnutí, výdavkov vzniknutých pri súdnom spore a poplatkov za právnych zástupcov akéhokoľvek druhu a pôvodu. V tomto prípade Vám spoločnosť GARMIN poskytne písomnú správu o takomto nároku, hromadnej žalobe alebo činnosti.

8.  DUŠEVNÉ VLASTNÍCTVO: Potvrdzujete, že spoločnosť GARMIN vlastní všetky práva, nároky a podiely, a to vrátane a bez obmedzenia všetky práva duševného vlastníctva, k softvéru a týkajúce sa softvéru, a že nezískate žiadne právo, nárok alebo podiel k Softvéru a týkajúci sa Softvéru, okrem obmedzenej licencie, ktorá je výslovne stanovená v tejto zmluve.

9. VŠEOBECNE:  Táto licencia predstavuje kompletnú dohodu medzi nami a nahrádza akékoľvek iné dohody alebo diskusie, a to ústnym podaním alebo písomne a nemôže sa meniť s výnimkou podpísanej zmluvy. Táto licencia sa bude spravovať a vytvárať v súlade so zákonmi štátu Kansas, USA. Ak sa akákoľvek časť tejto licencie prehlási zo strany súdu s kompetentnou jurisdikciou za neplatnú, protiprávnu alebo nevymáhateľnú, takáto časť sa musí vyňať z licencie a ostatné časti zostávajú s plnou platnosťou a účinnosťou.

10. Tieto položky alebo Softvér môžu obsahovať informácie podliehajúce nariadeniam správy exportu („EAR“), ktoré vydalo Ministerstvo obchodu USA (15 C.F.R., kapitola VII, podkapitola C) a ktoré sa nemôžu exportovať, zverejňovať alebo prezradiť na určitých miestach a vylúčeným cudzím štátnym príslušníkom v súlade s americkým právom.  Vyššie uvedené prehlásenie sa musí zahrnúť na každom a vo všetkých kópiách celku alebo časti tejto položky alebo Softvéru.