LICENSAFTALE FOR GARMIN-SOFTWARE
====================================================

Ved at markere det elektroniske afkrydsningsfelt “Jeg accepterer”, accepterer du ("Du" eller “Din”) at være bundet af følgende vilkår og betingelser ("Aftalen").

DENNE SOFTWARE EJES AF GARMIN LTD. ELLER DETS DATTERSELSKABER ("GARMIN") OG ER BESKYTTET I HENHOLD TIL LOVENE OG INTERNATIONALE AFTALER OM OPHAVSRET. DENNE SOFTWARE STILLES TIL RÅDIGHED UNDER EN LICENSAFTALE OG ER IKKE TIL SALG. DENNE SOFTWARE STILLES TIL RÅDIGHED UNDER FØLGENDE AFTALE, SOM DEFINERER, HVAD DU MÅ GØRE MED PRODUKTET, OG INDEHOLDER BEGRÆNSNINGERNE FOR GARANTIER OG/ELLER LØSNINGER PÅ EVENTUELLE PROBLEMER SAMT ANDRE BETINGELSER.
 

1. LICENS: GARMIN ("vi" eller "os") leverer computersoftware i et format, der kan downloades, eller i et andet format ("Softwaren") og giver dig en begrænset, ikke-eksklusiv, ikke-overdragelig og ikke-udlicensérbar, genkaldelig licens til at bruge softwaren i overensstemmelse med vilkårene i denne licensaftale. Ophavsretten og alle andre rettigheder til softwaren forbliver hos os. 
 
2. DU MÅ: 

a) installere og bruge én kopi af softwaren på én computer eller i ét netværk til personlig brug af softwaren i overensstemmelse med denne licensaftale. Denne kopi må kun bruges af én bruger ad gangen. Hvis du ønsker, at flere brugere skal kunne bruge softwaren samtidigt, skal du anskaffe yderligere licenser (én licens for hver bruger). 

3.LICENSBEGRÆNSNINGER:  

a)  Du har ingen rettigheder i forhold til softwaren eller til nogen del heraf, og du må ikke anvende softwaren eller nogen del heraf, medmindre der udtrykkeligt er givet tilladelse hertil. Uden at indskrænke det ovennævnte, accepterer du, at du ikke vil (i) foretage reverse engineering, dekompilere eller deassemblere, ændre eller skabe enheder, der er afledt af softwaren; (ii) give i underlicens, lease, udleje, tildele, distribuere, ompakke, give nyt varemærke eller på anden måde afhænde eller videregive softwaren, dele heraf eller medfølgende dokumentation til nogen tredjemand; eller (iii) foranledige, være medvirkende til eller tillade at nogen tredjemand (herunder en slutbruger) gør noget af det ovennævnte.

(b)  Udelukket fra denne licensaftale er især enhver brug eller anvendelse af softwaren i forbindelse med produkter, systemer, programmer eller hardware, bortset fra enheder, der er fremstillet af GARMIN eller dets datterselskaber.

(c)  Du accepterer, at du har det fulde ansvar for egen handlemåde og eget indhold, når du anvender softwaren, og for eventuelle konsekvenser heraf. Du accepterer, at du kun vil bruge softwaren til formål, der er lovlige, korrekte og i overensstemmelse med denne aftale samt gældende regler eller retningslinjer. Uden at begrænse ovenstående vil du eksempelvis ikke, når du anvender softwaren:
• uploade, sende, e-maile, videregive eller på anden måde tilgængeliggøre indhold, der kan være i modstrid med patent, varemærke, copyright, forretningshemmelighed eller anden ejendomsrettighed tilhørende nogen part, medmindre du er ejeren af rettighederne eller har fået tilladelse af ejeren til at sende det pågældende indhold;
• bruge softwaren eller andet indhold til ulovlige eller uautoriserede formål;
• fjerne eller ændre nogen meddelelse om copyright, varemærke eller andre meddelelser om ejendomsrettigheder, der er indeholdt i softwaren eller i noget andet GARMIN-indhold, herunder, men ikke begrænset til, kort og/eller retningsangivelser; eller
• overføre nogen virus, orme, fejl, trojanske heste eller andre elementer af destruktiv natur.
Hvis du befinder dig uden for USA, accepterer du, at du vil overholde de love, regler og bestemmelser for onlineadfærd og acceptabelt indhold, herunder love om eksport af data til og fra USA eller bopælsland, der er gældende på det pågældende sted eller der, hvor din webserver er placeret.

4. VILKÅR OG OPHØR: Denne licens løber, så længe du bruger softwaren.  Den afsluttes imidlertid automatisk uden varsel fra GARMIN, hvis du ikke overholder samtlige vilkår og betingelser for licensen.  Derudover forbeholder GARMIN sig retten til at stoppe din adgang til softwaren til enhver tid, efter GARMINS eget skøn, på baggrund af en vilkårlig grund, med eller uden forudgående varsel.  Du skal acceptere at tilintetgøre alle kopier af softwaren ved licensens ophør. Begrænsningerne for garanti og ansvar, som er beskrevet nedenfor, forbliver gældende også efter en eventuel afslutning af licensen.  Afsluttes licensen af en eller anden grund (i) vil alle licensrettigheder, der er givet i forbindelse hermed, ophøre; og (ii) al brug af softwaren vil ophøre øjeblikkeligt.

5. BEGRÆNSNINGER FOR GARANTI OG ANSVAR: SOFTWAREN LEVERES, SOM DET ER OG FOREFINDES, UDEN NOGEN GARANTIER ELLER BETINGELSER, UDTRYKKELIGE SÅ VEL SOM UNDERFORSTÅEDE, HERUNDER (MEN IKKE BEGRÆNSET TIL) INDIREKTE GARANTIER FOR SALGBARHED ELLER EGNETHED TIL ET BESTEMT FORMÅL ELLER SÅDANNE, SOM FØLGER AF GÆLDENDE LOV, FORORDNINGER ELLER HANDELSKUTYME. DU PÅTAGER DIG ETHVERT ANSVAR OG ENHVER RISIKO I FORBINDELSE MED BRUGEN AF SOFTWAREN, OG GARMIN FRALÆGGER SIG ETHVERT ANSVAR FOR TAB, ELLER FOR SKADE PÅ PERSONER ELLER MATERIEL SOM FØLGE AF BRUGEN AF DETTE PRODUKT, HVAD ENTEN DISSE ER DIREKTE ELLER INDIREKTE, OG UANSET OM GARMIN ER BLEVET UNDERRETTET OM ELLER HAR KENDSKAB TIL MULIGHEDEN FOR SÅDANNE TAB ELLER SKADER. UNDER INGEN OMSTÆNDIGHEDER ER GARMIN ANSVARLIG FOR DIG ELLER NOGEN ANDEN PERSON ELLER JURIDISK ENHED FOR NOGEN KOMPENSATORISKE, INDIREKTE SKADER, EKSTRASKADER, SÆRLIGE SKADER, FØLGESKADER ELLER ERSTATNING, HERUNDER (MEN IKKE BEGRÆNSET TIL) INDTÆGTSTAB ELLER TAB AF FORTJENESTE, MISTEDE ELLER BESKADIGEDE DATA ELLER ANDRE KOMMERCIELLE ELLER FINANSIELLE TAB, HVERKEN HVIS VI MÅTTE VÆRE BLEVET ADVISERET OM MULIGHEDEN FOR SÅDANNE SKADER ELLER TAB, ELLER HVIS DE ER FORUDSIGELIGE.   VI ER HELLER IKKE ANSVARLIGE FOR KRAV FRA TREDJEPART. BEGRÆNSNINGERNE I DETTE AFSNIT ER GÆLDENDE, UANSET OM DET PÅSTÅEDE BRUD ELLER DEN PÅSTÅEDE MANGEL ER ET BRUD PÅ ET GRUNDLÆGGENDE VILKÅR ELLER EN GRUNDLÆGGENDE BETINGELSE ELLER ER ET FUNDAMENTALT BRUD. Nogle lande tillader ikke udelukkelse af ansvaret for følgeskader og ekstraskader eller begrænsningen af varigheden for en indirekte garanti, så det er ikke sikkert, at ovenstående begrænsninger gælder for dig. 

ALT INDHOLD ELLER MATERIALE, DER DOWNLOADES ELLER UPLOADES ELLER PÅ ANDEN MÅDE ERHVERVES VIA SOFTWAREN, FOREGÅR EFTER EGET SKØN OG PÅ EGEN RISIKO.  DU ER ENEANSVARLIG FOR EVENTUELLE SKADER PÅ DIT COMPUTERSYSTEM/NETVÆRK ELLER FOR TAB AF DATA, DER ER FORÅRSAGET AF DOWNLOAD ELLER UPLOAD AF SÅDANT INDHOLD ELLER MATERIALE ELLER AF BRUGEN AF SOFTWAREN.

DET ER DIT ANSVAR AT BRUGE GARMIN-PRODUKTET FORSIGTIGT OG SELV HOLDE ØJE MED GADER, VEJE, VEJSKILTE, RETNINGER SAMT AT HOLDE ØJE MED BØJER, LYS OG ANDEN NAVIGATIONSHJÆLP UNDER MARITIM BRUG.  

6.  USA's  REGERINGS RETTIGHEDER:  Dette produkt er et kommercielt produkt, som dette defineres i Federal Acquisition Regulation, 48 C.F.R. 2.101 og 48 C.F.R. Part 12, og består af "kommerciel computersoftware" og "kommerciel computersoftwaredokumentation".  Hvis produktet erhverves af eller på vegne af civile myndigheder, erhverver den amerikanske regering rådighed over denne kommercielle computersoftware og/eller kommercielle computersoftwaredokumentation i overensstemmelse med denne licens, som den er beskrevet i 48 C.F.R. 12.212 (computersoftware) og 12.211 (tekniske data).  Hvis produktet erhverves af eller på vegne af en myndighed eller organisation inden for forsvarsministeriet, Department of Defense ("DoD"), erhverver den amerikanske regerings licensindehaver denne kommercielle computersoftware og/eller kommercielle computersoftwaredokumentation i overensstemmelse med denne licens, som den er beskrevet i 48 C.F.R. 227.7202-3 og 48 C.F.R. 227.7202-4 i tillægget DoD FAR Supplement ("DFARS") og dettes senere afløsere, samt i overensstemmelse med 48 C.F.R. 227.7202-1.  Denne bestemmelse om USA's regerings rettigheder træder i stedet for og erstatter alle andre bestemmelser inden for FAR, DFARS eller andetsteds, som omhandler regeringens rettigheder til computersoftware eller computersoftwaredokumentation.  Copyright 2010, Garmin International, Ltd.  Alle rettigheder forbeholdes.

7.  STRAFFEFRIHED:  Du forpligter dig til at holde GARMIN og dets datterselskaber, affilierede selskaber, ledere, agenter, medarbejdere, annoncører, licensgivere og samarbejdspartnere skadesløse fra og mod krav fra tredjepart, der opstår fra eller i forbindelse med din brug af softwaren, brud på denne aftale eller andre handlinger, der er forbundet med brug af al indhold, herunder ansvar eller udgifter forårsaget af krav, tab, skader (egentlige og som følge), retssager, domme, sagsomkostninger og advokatsalærer af enhver art. I sådanne tilfælde får du af GARMIN en skriftlig meddelelse om sådanne krav, sager eller sagsanlæg.

8.  INTELLEKTUEL EJENDOMSRET: Du tilkendegiver og accepterer at Garmin ejer alle rettigheder, titler og interesser, herunder, men ikke begrænset til, alle intellektuelle ejendomsrettigheder i og til softwaren, og at du ikke vil få nogen rettighed, titel eller interesse i eller til softwaren, undtagen den begrænsede licens, der udtrykkeligt fremgår af denne aftale.

9. GENERELT: Denne licens udgør hele aftalen mellem os. Den erstatter alle andre mundtlige eller skriftlige aftaler eller diskussioner, og den kan kun ændres ved en underskrevet aftale derom. Denne licens skal gælde og tolkes i overensstemmelse med lovene i staten Kansas, USA. Hvis nogen del af denne licens erklæres ugyldig, ulovlig eller uanvendelig af en kompetent retsinstans, skal den pågældende del fjernes fra licensen, mens de øvrige dele forbliver i fuld effekt.

10. Varerne eller softwaren kan indeholde oplysninger, der hører under Export Administration Regulations ("EAR"), der er udsendt af det amerikanske handelsministerium (15 C.F.R., kapitel VII, underkapitel C), og som ikke må eksporteres, udgives eller videregives til visse destinationer og udenlandske statsborgere, medmindre det sker i overensstemmelse med amerikansk lov.  Den foregående erklæring skal inkluderes på alle reproduktioner af hele eller en del af denne vare eller software.